ᱵᱩᱫᱷᱩ ᱵᱷᱚᱜᱚᱛ

ᱵᱩᱫᱷᱩ ᱵᱷᱚᱜᱚᱛ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱵᱤᱨ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱵᱨᱤᱴᱤᱥ ᱵᱤᱨᱩᱫᱷ ᱨᱮ ᱜᱮᱨᱤᱞᱟ ᱞᱟᱹᱲᱦᱟᱹᱭ ᱮ ᱟᱹᱭᱩᱨ ᱞᱮᱫᱼᱟ᱾ ᱩᱱᱤ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱨᱮ ᱑᱘᱓᱑-᱑᱘᱓᱒ ᱥᱮᱨᱢᱟ ᱨᱮ ᱠᱳᱞ ᱦᱩᱞ ᱟᱨ ᱞᱟᱲᱠᱟ ᱦᱩᱞ ᱨᱮᱱ ᱟᱹᱭᱩᱨᱤᱭᱟᱹ ᱛᱟᱦᱮᱸ ᱠᱟᱱᱟᱭ᱾

 ᱡᱤᱭᱚᱱ ᱪᱟᱹᱨᱤᱛ 
ᱩᱱᱤ ᱫᱚ ᱑᱗ ᱯᱷᱮᱵᱽᱨᱩᱣᱟᱨᱤ ᱑᱗᱙᱒ ᱥᱮᱨᱢᱟ ᱨᱮ ᱵᱨᱤᱴᱤᱥ ᱤᱱᱰᱤᱭᱟ ᱨᱮᱱᱟᱜ ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱪᱟᱱᱦᱳ ᱵᱚᱱᱚᱛ ᱨᱮ ᱢᱮᱱᱟᱜ ᱥᱤᱞᱟᱜᱟᱭ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱩᱱᱤ ᱫᱚ ᱢᱤᱫ ᱫᱷᱟᱸᱜᱚᱲ ᱪᱟᱹᱥᱤ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ᱾

 ᱦᱩᱞ 
ᱠᱳᱞ ᱦᱩᱞ ᱫᱚ ᱨᱟᱺᱪᱤ, ᱦᱟᱡᱟᱨᱤᱵᱟᱜᱽ, ᱯᱟᱞᱟᱢᱩ ᱟᱨ ᱢᱟᱱᱵᱷᱩᱢ ᱦᱟᱹᱵᱤᱡ ᱯᱟᱥᱱᱟᱣ ᱞᱮᱱᱟ᱾ ᱑᱘᱓᱑ ᱥᱮᱨᱢᱟ ᱨᱮ, ᱵᱩᱫᱷᱩ ᱵᱷᱚᱜᱚᱛ ᱫᱚ ᱵᱨᱤᱴᱤᱥ ᱠᱚ ᱵᱤᱨᱩᱫᱷ ᱨᱮ ᱠᱳᱞ ᱦᱩᱞ ᱮ ᱟᱹᱭᱩᱨ ᱞᱮᱫᱼᱟ᱾
᱑᱘᱓᱒ ᱥᱮᱨᱢᱟ ᱨᱮ, ᱵᱩᱫᱷᱩ ᱵᱷᱚᱜᱚᱛ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱨᱮᱱ ᱟᱹᱫᱤᱵᱟᱹᱥᱤ ᱠᱚ ᱥᱟᱶ ᱵᱨᱤᱴᱤᱥ ᱨᱟᱡᱽ ᱟᱨ ᱡᱟᱹᱢᱤᱱᱫᱟᱨ ᱠᱚᱣᱟᱜ ᱱᱟᱦᱟᱪᱟᱨ ᱵᱤᱨᱩᱫᱷ ᱨᱮ ᱢᱤᱫ ᱦᱩᱞ ᱮ ᱮᱦᱚᱵ ᱞᱮᱫᱼᱟ᱾ ᱱᱚᱣᱟ ᱦᱩᱞ ᱫᱚ ᱞᱟᱲᱠᱟ ᱦᱩᱞ ᱢᱮᱱᱛᱮ ᱵᱟᱰᱟᱭᱚᱜᱼᱟ, ᱡᱟᱦᱟᱸ ᱨᱮ ᱩᱨᱟᱶ (ᱫᱷᱟᱸᱜᱚᱲ), ᱢᱩᱱᱰᱟ ᱦᱚᱲ, ᱵᱷᱩᱢᱤᱡᱽ, ᱦᱳ ᱮᱢᱟᱱ ᱟᱹᱫᱤᱵᱟᱹᱥᱤ ᱠᱚ ᱥᱮᱞᱮᱫ ᱞᱮᱱᱟ᱾ ᱵᱨᱤᱴᱤᱥ ᱥᱚᱨᱠᱟᱨ ᱵᱩᱫᱷᱩ ᱵᱷᱚᱜᱚᱛ ᱥᱟᱵᱽ ᱞᱟᱹᱜᱤᱫ ᱥᱤᱨᱯᱷᱟᱹ ᱠᱚ ᱩᱪᱷᱟᱹᱱ ᱞᱮᱫᱼᱟ᱾ ᱑᱓ ᱯᱷᱮᱵᱽᱨᱩᱣᱟᱨᱤ ᱑᱘᱓᱒ ᱥᱮᱨᱢᱟ ᱨᱮ ᱵᱨᱤᱴᱤᱥ ᱯᱷᱟᱹᱫᱽ ᱥᱤᱞᱟᱜᱟᱭ ᱟᱹᱛᱩ ᱨᱮᱠᱚ ᱥᱮᱴᱮᱨ ᱞᱮᱱᱟ ᱟᱨ ᱵᱩᱫᱷᱩ ᱵᱷᱚᱜᱚᱛ ᱨᱮᱱ ᱜᱟᱛᱮ ᱠᱚ ᱴᱷᱮᱱ ᱠᱷᱚᱱ ᱟᱹᱰᱤ ᱠᱮᱴᱮᱡ ᱵᱤᱨᱩᱫᱷ ᱠᱚ ᱧᱟᱢ ᱞᱮᱫᱼᱟ᱾ ᱩᱱᱠᱩ ᱫᱚ ᱟᱜ, ᱥᱟᱨ, ᱴᱟᱹᱝᱜᱤ ᱟᱨ ᱠᱟᱹᱯᱤ ᱛᱮ ᱵᱨᱤᱴᱤᱥ ᱯᱷᱟᱹᱫᱽ ᱠᱚ ᱡᱟᱨᱯᱟ ᱞᱮᱫ ᱠᱚᱣᱟ᱾ ᱵᱩᱫᱷᱩ ᱵᱷᱚᱜᱚᱛ ᱨᱤᱱ ᱵᱟᱨ ᱠᱚᱲᱟ ᱦᱚᱯᱚᱱ ᱦᱟᱞᱫᱷᱟᱨ ᱵᱷᱚᱜᱚᱛ ᱟᱨ ᱜᱤᱨᱤᱫᱷᱟᱨ ᱵᱷᱚᱜᱚᱛ ᱠᱤᱱ ᱜᱚᱡ ᱮᱱᱟ᱾ ᱢᱩᱪᱟᱹᱫ ᱨᱮ ᱵᱩᱫᱷᱩ ᱵᱷᱚᱜᱚᱛ ᱫᱚ ᱵᱨᱤᱴᱤᱥ ᱠᱚ ᱦᱚᱛᱮᱛᱮ ᱥᱟᱵᱽ ᱠᱟᱛᱮ ᱠᱚ ᱜᱚᱡ ᱠᱮᱫᱮᱭᱟ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱱᱟᱜᱟᱢ
ᱛᱷᱚᱠ:᱑᱗᱙᱐ ᱜᱮᱞᱟᱝ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:᱑᱘᱓᱒ ᱥᱮᱨᱢᱟ ᱨᱮ ᱜᱩᱨ ᱟᱠᱟᱱ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱵᱤᱨ ᱠᱚ